OpenLLM-France/wikimedia huggingface dataset:
# Thierry Harizmendi

Thierry Harizmendi, pilota arloan Harizmendi deituraz ezaguna (Donamartiri, Nafarroa Beherea, 1982ko urtarrilaren 27a) esku huskako pilotari profesionala da. Atzelari jokatzen du. Aspe enpresarekin aritu zen, ezker paretako pilotalekuetan lehiatzen zenean. Estatistika ofizialen arabera, 1,80 m luze da, eta 80 kg pisatzen du. Profesionaletako estreinako partida 2004ko abuztuaren 20an jokatu zuen, Logroñoko Adarraga pilotalekuan. 2008az geroztik trinketean lehiatzen da, EPB enpresarekin.

## Oharrak

* ↑ Frantsesez Harismendi / Harismendy eta gaztelaniaz Arizmendi deiturez ere aipatu ohi dute.

## Erreferentziak

* ↑ Jon LEUNDA: «Ezkurrak iragarpenak bete ditu Superprestigioan», Gara, 2008-12-29.
* ↑ Jon LEUNDA: «Waltarik eta Harizmendik berriro ere itxura txarra eman eta finalerdietara sailkatzeko lehen aukera galdu dute», Gara, 2013-03-26.
* Datuak: Q12267974
# Thierry Dusautoir

Thierry Dusautoir (Abidjan, 1981eko azaroaren 18a) bolikostar-frantziar errugbilari ohia da, hirugarren lerroko hegal postuan aritzen zena. Stade Toulousain taldeko jokalaria izan zen 11 denboralditan, eta 80 partida jokatu zituen Frantziako selekzioarekin, 2017an erretiratu zen arte. World Rugbyren urteko jokalari onena aukeratu zuten 2011n.

## Ibilbidea

2001ean egin zuen debuta Frantziako errugbi txapelketan, CA Bègles-Bordeaux taldearekin; US Colomiersen denboraldi bat egin ostean, Biarritz Olympiquek kontratatu zuen 2004an, eta Europako koparen finalera iritsi zen 2006an; Cardiffeko Millennium Stadiumen jokatu zen final horretan, 23–19 nagusitu zen Munster taldea. 2006-07 denboraldian, Stade Toulousainera aldatu zen; talde horrekin berriz ere Europako koparen azpitxapeldun izatea lortu zuen 2008an, eta txapeldun 2010ean. Frantziako selekzioarekin, 2010eko Grand Slama irabazi zuen taldeko kidea izan zen, eta 2007, 2011 eta 2015eko Munduko Kopetan parte hartu zuen, 2011ko finalean barne.

## Palmaresa
### Biarritz Olympique

* Frantziako errugbi txapelketa
** irabazlea: 2005 eta 2006
* Europako errugbi kopa
** finalista: 2006

### Stade Toulousain

* Frantziako errugbi txapelketa
** irabazlea: 2008, 2011 eta 2012
* Europako errugbi kopa
** irabazlea: 2010
** finalista: 2008

### Frantziako selekzioa

* Sei Nazioen Txapelketa
** irabazlea: 2010 (Grand Slam)
* Munduko Errugbi Kopa
** finalista: 2011

## Erreferentziak

* ↑ Dusautoir crowned IRB player of year. espnscrum.com (Noiz kontsultatua: 2018-3-16).
* ↑ Thierry Dusautoir. itsrugby.fr (Noiz kontsultatua: 2024-9-10).

## Kanpo estekak

* Datuak: Q1349233
* Multimedia: Thierry Dusautoir / Q1349233
# Thierry Marichal

Thierry Marichal (Leuze-en -Hainaut, 1973ko ekainaren 13a), belgikako txirrindulari ohia da. 1996an, Cedico taldearekin pasa zen profesionaletara eta 2007ra arte izan zen profesionala. Gero, Cofidis taldearen zuzendaria bilakatu zen.

## Palmaresa

1997
* Valoniako Tourra
1998
* 2. Valoniako Tourrean
1999
* Le Samyn
* Tour de l'Oiseko etapa bat
2000
* Bavariako Itzuliko etapa bat
* 2. Franco-Belgikar Zirkuituan eta etapa bat

## Kanpo estekak

Thierry Marichal - ProCyclingStats
* Datuak: Q1342726
* Multimedia: Thierry Marichal / Q1342726
# Thierry Derez

Thierry Derez (Biarritz, 1957ko otsailaren 18a) lapurtar exekutibo eta abokatua da. Aseguru arloan ibilitakoa, egun Covéa aseguru-etxeko presidentea da.
# Thierry Lepaon

Thierry Lepaon (Caen, Frantzia, 1960ko urtarrilaren 31 -) CGT Frantziako sindikatu nagusiko idazkaria da. 2014ko martxotik da bertako idazkaria eta 2015ko urtarrilaren 12an, idazkari ohi bihurtuko zen.

## Biografia

Le Canard enchaîné astekariaren arabera, CGTk 130.000 euro gastatu zituen Lepaonen etxea eraberritzen eta 50 metro koadroko bulegoa eraberritzen ere beste 62.000 euro gastatu zituen. Gainera, Normandiako CGTk ustez emandako kalte-ordain handi batek ere iskanbila sortu zuen.
5.200 euroko soldata garbia zuen eta handiegia iruditzen zitzaiolako 4.000ra jaisteko eskatu zuen. Jaitsi zioten nahiz eta aurreko 20 hilabetetan 5.200 euro kobratu zituen. Dena bere eta CGTren aurkako komunikazio kanpaina izan zela esan zuen eta dimisioa eman zuen, eta kontrol batzorde nazionalak oniritzia ematea espero zen.

## Erreferentziak

* 1 2 3 «Obra garestiek irteera atea ireki diote Lepaoni» Berria 2015eko urtarrilaren 9a.

## Ikus gainera

* Datuak: Q3524386
# Thierry Lacroix

Thierry Lacroix (Nogaro, Gers, 1967ko martxoaren 2a) frantziar errugbilari ohia da, zabaltzaile eta erdiko postuetan aritzen zena. 1989ko azaroaren 4an egin zuen debuta Frantziako selekzioarekin, Estrasburgon, Australiaren aurka. 1995eko Munduko Errugbi Kopako puntugilerik onena izan zen.

## Palmaresa
### US Dax

* Yves du Manoir errugbi txapelketa
** finalista: 1988

### Natal Sharks

* Currie Cup
** irabazlea: 1995, 1996

### Frantziako selekzioa

* 43 test-partida, 1989-1997 bitartean
* 367 puntu (6 entsegu, 32 transformazio, 89 zigor-ostiko, 2 drop)
* Sei Nazioen Txapelketa
** irabazlea: 1993

## Erreferentziak

* ↑ Thierry Lacroix. en.espn.co.uk (Noiz kontsultatua: 2023-4-6).

## Kanpo estekak

* Datuak: Q1626795
# Sumer Is Icumen In

Sumer Is Icumen In, ingelesez Summer is a-comin' in, Summer Canon edo Cuckoo Song (euskaraz Uda Badator, Udako Kanona edo Kukuaren Abestia) Ingalaterrako Erdi Aroko abesti bat da. Jatorriz, XIII. mendekoa eta berez Wessexko erdi ingelesaren dialektoan idatzia zen, hortik gaur egungo ingelesarekin alderatuz gero duen bere izenburu bitxia.
Hitzek udaren etorrera, kukuaren abestia eta naturaren berpizteari aipamen egiten diote.
Erresuma Batutik kanpo kasik ezezaguna den abestia izan arren, Ingalaterran musika mota honen zaletuen artean nahiko hedatua den musikalana da, elizkizun eta ospakizunetan maiz jo eta abestu ohi delarik.
Zineman, adibidez, 1973ko The Wicker Man filmaren soinu bandako abestietako bat izan zen.

## Kanpo estekak

* Sumer Is Icumen In abestia entzungai. Youtube.com (Ingelesez)
* Sumer Is Icumen In abestia 1972ko Municheko Udako Olinpiar Jokoetako irekiera ekitaldian abestua entzungai. Youtube.com (Ingelesez)
* Datuak: Q1190737
* Multimedia: Sumer Is Icumen In / Q1190737
# Sumendiaren azpian

Sumendiaren azpian (ingelesez: Under the Volcano) Malcolm Lowry idazle ingelesaren nobela ospetsuena da, 1947an argitaratua. Idazle hau obra bakarreko idazlea dela esan daiteke, hainbat poema eta beste narrazio batzuk idatzi arren. Erreferentzia klasikoz jositako alkoholismoaren gaineko idazlan semiautobiografiko hau biribil-biribiltzat dute adituek Sumendiaren azpian nobela. John Huston zinema-zuzendariak pelikula bat errodatu zuen nobela honekin 1947an Mexikon.
Nobelan kontatzen da 1938ko Defuntuen Eguna Mexikoko Quauhnahuac hiri asmatuan (Cuernavaca alegiazko bat?) beste edozein egun bezalakoa izan daitekeela Geoffrey Firmin britainiar kontsularentzat, haren azken eguna izango den arren. Mozkorti baten eldarnio alkoholiko etengabeko bat da eleberri hau, alde batera, delirium tremensaren menpeko izaten zen idazle batek sortua, baina aldi berean distiratsua ere bada kontsularen jokaera. Esan liteke Lowryk testu jori, barroko, jostalari, iradokitzaile eta askotariko bat ondu zuela, tintaz ez ezik, alkoholez eta are bere odolez ere izkiriatua, literaturaren historian bitxi bakan gisa geratu dena.
Karlos del Olmok egindako euskarazko itzulpena Literatura Unibertsala sailean argitaratuta dago.

## Erreferentzia_zerrenda

* ↑ Under the Volcano //Bajo el volcán IMDb datu-basean
* ↑ Sumendiaren azpian liburuaren fitxa Literatura Unibertsala sailean

## Kanpo estekak

* Datuak: Q1570020
# Sumendien Parke Naturala

Sumendien Parke Naturala (gaztelaniaz: parque natural de los Volcanes) Lanzaroten dagoen parke naturala da. 10.158 hektarea ditu Tinajo, Tías eta Yaiza udalerrietako lursailak barne hartuz. 1987ko ekainaren 19an izendapena jaso zuen. Timanfayako Parke Nazionalaren mendebaldeko muga inguratzen du.
Jatorri bolkanikoko lursaila da, laba solidotzearen ondorioz sortutako formazio bitxiak dituena. Landaretza oso urria da, XVIII. eta XIX. mendeko azken erupzioen aurreko material zaharrenen eremuetan izan ezik. Han likenak ugaritzen dira, eta ia ehun espezie ezberdin daude. Eremu freskoenetan Aizoon hispanicum eta Aeonium lancerottense espezietako landareak ugariak dira. Faunari dagokionez, narrastiak eta hegaztiak dira nagusi, eta ondo egokitu dira parkearen aparteko baldintzetara.

## Kanpo estekak

* Datuak: Q6063104
* Multimedia: Los Volcanes Natural Park / Q6063104
# Sumendien Parke Nazionala

Sumendien Parke Nazionala, frantsesez Parc National des Volcans edo Pariki y’Igihugu y’Ibirunga, bertako hizkuntzan, Afrikako Ruandako ipar-ekialdean dagoen garrantzi handiko naturagunea da. Oso ezaguna da mendiko gorilen azkenetariko babesleku bezala; bestea Virungako Parke Nazionala da. Parkean ere Virungako mendilerroaren zortzi sumenditik bost daude: Karisimbi, Bisoke, Muhabura, Gahinga eta Sabyinyo.

## Deskribapena

Parkea oihanez eta banbuz ekosistemek osatzen dute. Beste bi parke garrantzitsuekin dago lotuta: Virungako Parke Nazionala, Kongoko Errepublika Demokratikoan, eta Mgahinga Gorilaren Parke Nazionalarekin (Mgahinga Gorilla National Park), Ugandan.

## Historia

Parkea lehen aldiz 1925ean sortu zen, zonalde txiki batean gorilak ehiztariengandik babesteko. Une hartan Karisimbi, Bisoke sumendiek eta Mikeno mendiak markatzen zituzten babestutako zonaldearen mugak. Afrikan sortu lehen parke nazionala izan zen. 1929an, parkearen mugak Uganda eta Kongo Belgikarra aldera zabaldu ziren, Albert Parke Nazionala sortuz. Azken parke honek zabalera handia zuen, 8.900 km². Belgikako agintari kolonialen menpe zegoen.
Sumendien Parke honetan Dian Fossey (1932-1985) zoologo ospetsua eta gorilen defendatzaileak kokatu zuen bere base nagusia 1967tik.
2017an, 30 urtetan lehen aldiz, African Wildlife Foundationi esker 27,8 hektareetan parkea handitu zen. Gaur egun parkea, turismoa dela eta, Ruandako benetako motor ekonomikoa da; 2016an, esaterako, 400 milioi dolar erakarri zuen herrialdera.

## Arazoak

* Gerra
* Isileko-ehiza.
* Oihanaren txikizioa.

## Ikus, gainera

* Virungako Parke Nazionala
* Dian Fossey

## Kanpo estekak

* (Ingelesez):Parkearen webgunea.
* (Ingelesez):Informazio turistikoa.
* (Ingelesez):Parkearen inguruko informazio turistikoa.
* (Ingelesez):Parkearen inguruko informazio turistikoa.
* Datuak: Q932736
* Multimedia: Volcanoes National Park / Q932736
# Sumendi untxi

Sumendi untxia, teporingoa edo zakatutxea (Romerolagus diazi), untxi espeziea da, Romerolagus genero monotipikoko espezie bakarra izanik. Mexikoko mendietan bizi da. Untxi pigmeoaren ostean untxien artean txikiena da. Belarri txiki biribilduak ditu, hanka motzak eta ile sendoa. 2 eta 5 animalietako taldetan bizi dira. Beste untxiek ez bezala frekuentzia altuko soinuak egiten ditu beste untxiak arriskuez ohartarazteko. Gautarra da. 390-600 gramo bitarteko pisua du. 1969an 1000 eta 1200 artean zeuden bakarrik.

## Erreferentziak

* Datuak: Q668030
* Multimedia: Romerolagus diazi / Q668030
* Espezieak: Romerolagus diazi
# Sumiciu

Asturiar mitologiako pertsonaia. Ez da Trasgu bezain ezaguna, baina hau bezala Sumiciu ere etxeko iratxoa da. Oso txikia da edota ikusezina. Gauzak falta direnean Asturiasen honela esan ohi dute: “llevolo el Sumiciu” edo “páez obra del Sumiciu”. Baina Sumicioren ekintzak ez dira horiek bakarrik. Trasgu baino zitalagoa da. Pertsonak pixkanaka desagertaraz ditzake, haurrak bereziki. Hala ere, Sumiciu gehiago ez jasateko eta galdutako gauzak itzultzeko modua erraza dago: San Antoniori otoitz egin behar zaio baina akatsik gabe esan behar da otoitza, bestela galdutako gauzak sekulan ez dira itzuliko.

## Ikus gainera

* Iratxo (Euskal Herriko mitologia)
* Galtxagorri
* Leprechaun
* Clurichaun
* Far darrig

## Kanpo estekak

* Datuak: Q11195007
# Sumerrera

Sumerrera (sumerreraz: 𒅴𒂠, EME.ĜIR$_{15}$, "bertako hizkuntza") antzinako Sumerko hizkuntza izan zen, hizkuntza idatzietan antzinakoena. Hizkuntza galdua zen, XIX. mendean asiriologoek idazkera kuneiformea deszifratu zuten arte.

## Historia

Gutxienez K.a. IV. milurtekotik aurrera hegoaldeko Mesopotamian mintzatzen zen. K.a. III. milurtekoan sumertarren eta akadiarren artean harreman kultural estuak sortu ziren, elebitasun zabala tartean. Hori zela eta, sumerreraren eta akadieraren artean elkarrekiko eragin nabaria sortu zenː hizkuntzalariek biek sprachbund sortu zutela diote. III. eta II. milurtekoetan zehar, basamortutik iritsitako herri semitikoek aginpidea eskuraturik, akadierak sumerrera ordezkatu zuen eguneroko bizitzan, baina sumerrera oraindik hizkuntza sakratu, literario eta zientifiko gisa erabili zuten Mesopotamian I. mendera arte.

## Garaiak

Sumerrera aldatuz joan zen denboraz eta, honen arabera, hiru garai bereizten dira:
* arkaikoa (K.a. 3100-2500), gaizki ezaguna oraino;
* klasikoa (K.a. 2500-2300);
* sumerrera berria (K.a. 2000. urtean amaitua).

## Idazkiak

Idatzi den lehen hizkuntza ezaguna da, idazkera kuneiformeaz baliatuta. Sumerrerazko testu asko dago, eta era askotakoak, hala pragmatikoak (juridikoak, administratiboak, merkataritza alorrekoak, irakaskuntzakoak) nola erlijiozkoak zein literarioak (erritualak, aztikeriak, ereserkiak, mitoak, kantu epikoak, atsotitzak…).

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2018-05-28 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* ↑ 47. araua: Hizkuntza hilak eta klasikoak. Euskaltzaindia (Noiz kontsultatua: 2012-11-3).
* 1 2 Deutscher, Guy. (2007). Syntactic Change in Akkadian: The Evolution of Sentential Complementation. Oxford University Press, 20–21 or. ISBN 9780199532223..
* ↑ Woods, C.. (2006). Bilingualism, Scribal Learning, and the Death of Sumerian. in: Margins of Writing, Origins of Culture. Chicago, 91-120 or..

## Kanpo estekak

* Datuak: Q36790
* Multimedia: Sumerian language / Q36790
# Three Cocks

Three Cocks edota Aberllynfi, Galesko merkatu udalerri txiki bat da, Powys konderrian. Hay-on-Wye udalerritik 8,5 kilometro ipar-ekialdera dago.

## Kanpo estekak

* Datuak: Q4667128
* Multimedia: Aberllynfi / Q4667128
# Threads

Threads Amerikako Estatu Batuetako sare sozial zerbitzu bat da, Meta enpresarena. Beste mikroblogging plataforma batzuen antzera funtzionatzen du, hala nola Mastodon edo Twitter. Erabiltzaileek testuak, irudiak eta bideoak argitaratu eta partekatzeko aukera dute, baita beste erabiltzaile batzuen mezuekin elkarreraginean aritzeko ere. Threads oso integratuta dago Instagramekin, eta erabiltzaileei Instagram kontu bat izateko eskatzen zaie eta euskarri berbera erabiltzera bideratzen zaie. Funtzionalitate osoa duten iOS eta Android-en gailuetan dago erabilgarri aplikazioa; web-bertsioak, berriz, oraingoz, funtzionalitate mugatua du.
Elon Musk-ek Twitter erosi ondoren, Meta enpresako langileek Instagram Notes lehian sartzeari buruz eztabaidatu zuten. Instagram Notes hori Instagramerako testuetan oinarritutako aukera da. Hala ere, testuan oinarritutako aplikazio independente eta bereizia garatzeko kontzeptua ere aztertu zuten, eta, azkenean, Threads sortu zuten. Threads-eko garapena, "Project 92" izenekoa, 2023ko urtarrilean hasi zen. Threadsi buruzko informazioa lehen aldiz martxoan argitaratu zen, eta ekainean, The Verge-k enpresa mailako barne-bilera baten xehetasunak argitaratu zituen. Threads-i buruzko xehetasun gehiago uztailean sortu ziren, eta aplikazioa uztailaren 3an agertu zen Apple App Store-n, uztailaren 6ko merkaturatze-data ofizialarekin.
Threads ofizialki 2023ko uztailaren 5ean abiatu zen ehun herrialdetan, nahiz eta oraindik ere Europar Batasunean arauzko onespena behar duen. Lehen bi egunetan 80 milioi erabiltzaile irabazi zituen, ChatGPTk ezarritako aurreko erregistroa gaindituz eta historiaren hazkunde-plataforma bihurtuz.

## Polemika

ActivityPub protokoloan oinarrituta dago eta horrek ondoeza eta haserrea sortu du orain arte protokolo libre hori erabili duten hainbat zirkulutan. Batzuek uste dute sare libre, deszentralizatu eta federatuetan Meta bezalako erraldoi bat sartuz gero, sare handiak sare txikiak kaltetuko dituela.

## Erreferentziak

* ↑ (Ingelesez) Isaac, Mike. (2023-07-05). «Threads, Instagram's 'Twitter Killer,' Has Arrived» The New York Times ISSN 0362-4331..
* ↑ (Ingelesez) Kelly, Samantha. (2023-07-06). «Meta officially launches Twitter rival Threads. 30 million have joined already» CNN Business.
* ↑ Gomez, Dessi. (July 8, 2023). «Meta's Threads Crosses 90 Million Signups in 4 Days» TheWrap.
* ↑ Isaac, Mike. (July 6, 2023). «Threads Becomes Most Rapidly Downloaded App, Raising Twitter's Ire» The New York Times.
* ↑ (Ingelesez) Ghaffary, Shirin. (2022-02-16). «Can Facebook monopolize the metaverse?» Vox (Noiz kontsultatua: 2023-07-11).
* ↑ (Ingelesez) «Threads Wants to Join the Fediverse, But Some Mastodon Users Say No Way» PCMAG (Noiz kontsultatua: 2023-07-11).
* ↑ Iturralde, Asier. (2023-07-07). «Euskal Fedibertsoak Metaren Threads aplikazio berria blokeatzea erabaki du – Iametza – Komunikazioa eta teknologia» Iametza - Komunikazioa eta teknologia (Noiz kontsultatua: 2023-07-11).

## Ikus, gainera

* ActivityPub.
* Fedibertso.
* Mastodon.

## Kanpo estekak

* Datuak: Q120281745
* Multimedia: Threads (app) / Q120281745
# Three Billboards Outside Ebbing, Missouri

Three Billboards Outside Ebbing, Missouri 2017ko Martin McDonagh ingeles zinema zuzendariaren umore beltzeko eta dramazko filma da.

## Sinopsia

Oharra: Atal honek istorio osoa edo amaiera argitzen du.
Bere alabaren hilketaren erruduna hilabetez agertu gabe egon ondoren, Mildred Hayesek urrats ausarta egingo du: bere herrira daramaten hiru seinale pintatuko ditu, William Willoughby herriko poliziaburua errespetatuarentzako mezu polemiko batekin

## Aktoreak

* Frances McDormand: Mildred Hayes
* Woody Harrelson: Sheriff Bill Willoughby
* Sam Rockwell: Officer Jason Dixon
* John Hawkes: Charlie
* Peter Dinklage: James
* Abbie Cornish: Anne Willoughby
* Caleb Landry Jones: Red
* Kathryn Newton: Angela Hayes
* Lucas Hedges: Robbie Hayes

## Erreferentziak

* ↑ www.sansebastianfestival.com

## Kanpo estekak

* Datuak: Q24053277
* Multimedia: Three Billboards Outside Ebbing, Missouri / Q24053277
# Three Amigos

Three Amigos edota ¡Three Amigos! (euskaraz Hiru Adiskideak edota Hiru Adiskideak!) 1986ko John Landis estatubatuar zinema zuzendariaren umorezko filma bat da. Berta, Steve Martin, Chevy Chase eta Martin Short aktore eta umoristek antzeztu zuten.

## Argumentua

Oharra: Atal honek istorio osoa edo amaiera argitzen du.
1916, AEBtako Hollywoodeko Dusty Bottoms (Steve Martin), Lucky Day (Chevy Chase) eta Ned Nederlander (Martin Short) zinema mutuko erdipurdiko hiru aktore xelebreak lanik gabe gelditu berri dira. Ustebakean, Mexikoko herrixka batetik laguntza eskatzen dien gutun bat iritsiko zaie. Hura, irakurri eta beste ezer onik ez dutela ikusirik muga zeharkatu eta herrixka hartara irisiko dira, han hiru aktore xaloek filma berri batetarako kontratatuak direla usteko dute, aldiz, herritarrek haien filmetako heroi salbatzaile edo mendakatzaileak direla sinisturik, herrixka eta herritarrak gogaitzen dituen "El Guapo" izeneko gizon anker baten buruzagitzako bidelapur talde arrriskutsu bati aurre egiteko eskatu diete. Hiru aktoreak zein arazo larrian sartu diren jabetzerako, heuren berezko koldartasuna eta bidelapur taldeari bai ala bai aurre egin beharko diete.

## Aktoreak

* Steve Martin: Lucky Day ("Egun Zoriontsu")
* Chevy Chase: Dusty Bottoms ("Botoi Hautsestatuak")
* Martin Short: Ned Nederlander
* Joe Mantegna: Harry Flugleman
* Phil Hartman eta Jon Lovitz: Sam eta Morty antzeztuz, Harry Fluglemanen laguntzaileak
* Alfonso Arau: El Guapo ("Ederra")
* Tony Plana: Jefe ("Buruzagia")
* Patrice Martinez: Carmen
* Phillip Gordon: Rodrigo
* Kai Wulff: the German ("Alemaniarra")
* Norbert Weisser eta Brian Thompson: alemaniarraren lagunak
* Fred Asparagus: tabernako zerbitzaria
* Randy Newman: zuhaixka abeslaria

## Kanpo estekak

* Three Amigos filmaren IMDBko fitxa irakurgai (Ingelesez)
* Datuak: Q249288
# Three's Company

Three's Company estatubatuar komedia telesail bat izan zen. 1977 eta 1984 artean ABC katean aireratu zuten.
Man about the house (1973-1976) ingeles telesailean oinarritua dago. ETBk antzekoa zen Bi eta bat telesaila ere grabatu zuen.

## Argumentua

Kaliforniako Santa Monica hiriko solairu bateanelkarrekin batera bizi diren Janet Wood (Joyce DeWitt), Chrissy Snow (Suzanne Somers) eta Jack Tripper (John Ritter) hirukote gaztearen pasarte umoretsuak, gaizki ulertuak eta maitasun istorioak kontatzen dira.

## Pertsonaiak

* John Ritter: Jack Tripper (1-8. denboraldiak)
* Joyce DeWitt: Janet Wood (1-8. denboraldiak)
* Suzanne Somers: Chrissy Snow (1–5. denboraldiak)
* Jenilee Harrison: Cindy Snow (5–6. denboraldiak)
* Priscilla Barnes: Terri Alden (6–8. denboraldiak)
* Richard Kline: Larry Dallas (1-8. denboraldiak)
* Norman Fell: Stanley Roper (1–3.; 5. denboraldiak)
* Audra Lindley: Helen Roper (1–3.; 5. denboraldiak)
* Don Knotts: Ralph Furley (4–8. denboraldiak)
* Ann Wedgeworth: Lana Shields (4. denboraldia)

## Ikus gainera

* Man about the house (1973-1976)

## Kanpo estekak

* Three's Company telesailaren IMDBko fitxa irakurgai (Ingelesez)
* Datuak: Q245996
* Multimedia: Three's Company / Q245996
# Threadgoldita

Threadgoldita fosfato motako minerala da.

## Ezaugarriak

Threadgoldita fosfato mineralaren formula kimikoa hau da: ${\ce {Al(UO2)2(PO4)2(OH) * 8H2O}}$. Sistema monoklinikoaren arabera sortzen ditu kristalak.

## Erreferentziak

* 1 2 (Ingelesez) «Threadgoldite: Mineral information, data and localities.» www.mindat.org (Noiz kontsultatua: 12-05-2019).
# Tone Ng Shiu

Tone Ng Shiu (Napier, Zeelanda Berria, 1994ko maiatzaren 26a), Zelanda Berriko 15eko eta 7ko errugbi jokalaria da.

## Ibilbidea

Ng Shiuk, 2017an, New Zealand Sevens taldean egin zuen nazioarteko debuta. 2019ko Zelanda Berriko Rugby Sevens-en, Urteko Jokalari izendatu zuten. 2020ko Udako Olinpiar Jokoetan, Zeelanda Berriko selekziorako hautatu zuten zazpiko errugbirako.

## Olinpiar Jokoak

2020ko Udako Olinpiar Jokoetan, Tokio 2020an (Tokio), zilarrezko domina irabaziko du Zeelanda Berriko taldearekin, Fijiko taldearen atzetik (urrezkoa) eta Argentinakoaren (brontzezkoa) aurretik sailkatuz. Hauek osatuko dute Zeelanda Berriko taldea: Kurt Baker, Dylan Collier, Scott Curry, Andrew Knewstubb, Ngarohi McGarvey-Black, Tim Mikkelson, Sione Molia, Etene Nanai-Seturo, Tone Ng Shiu, Amanaki Nicole, William Warbrick, Regan Ware eta Joe Webber-ek.

## Olinpiar Jokoetako Emaitzak

Udako Olinpiar Jokoak :
| Urtea | Lekua | Domina | Proba |
| 2020 | Tokio Japonia | 02 ! | Zazpiko-errugbia gizonezkoa. |

## Erreferentziak

* ↑ Player profile: Tone Ng Shiu. New Zealand Rugby.
* ↑ Tone Ng Shiu. Tokyo 2020.
* ↑ «Tone Ng Shiu» olympedia.org 2022-02-08an. begiratua(Ingelesez)
* ↑ «Tone Ng Shiu» Olympics.com 2022-02-08an begiratua (Gaztelaniaz)
* ↑ "Zazpiko-errugbia, gizonezkoa, emaitzak 2020" olympedia.org (Ingelesez)

## Kanpo estekak

* Datuak: Q107395779
# Tone ibaia

Tone ibaia (japonieraz: 利根川, Tone-gawa) Kantō eskualdeko ibai luzeena eta Japonia guztiko bigarrena da. Bere arroa aldiz japoniako handiena, 16.840 km² hartzen baititu. Ozeano Barean itsasoratzen da, Chōshi hirian.

## Historia

Aintzina Tone ibaia Tokioko Badian itsasoratzen zen baina ziklikoki izaten zituen uholdeengatik zen ezaguna. XVII mendean Tokugawa Ieyasuk Edon bere shogunerriaren hiriburutza ezartzean ibaien ibilbideak finkatu zituen, horrela beraz, Tone ibaiaren ibilbidea iparralderantz mugitu zuen eta ordurate ibaiadar izan zuen Arakawa banatu eta hegoalderantz desbideratu zuen. Kantō eskualdeko nekazaritza egonkortu zuen, bereziki arrozaren landaketa bultzatuz, eta Edo eta Ozeano Barearen arteko ibai bidezko garraioa eratu zuen.

## Erabilera

Ibaiaren ibildidean hainbat urtegi eraiki dira eskualdeko ur eskaria bete ahal izateko. Industria eremu zabalak finkatu ahal izan dira honi esker.
Ibaiak baliabide naturalak ere baditu, denetan aipagarriana kobrea da, Japoniako ekoizpenaren %40a bertan lortzen baita.
Iturburutik gertu, Minakami inguruan, ur kirolak egin daitezke, rafting eta kayaking besteak beste.

## Iruditegia

* Tone ibaia Minakamin.
* Tone ibaia Maebashin.
* Yagisawa urtegia.
* Tega aintzira.
* Fujiwara urtegia.
* Kasumigaura aintzira.

## Kanpo estekak

* Datuak: Q177452
* Multimedia: Tone River / Q177452